CELEX: 22010D0023
Language: lv
Date: 2010-03-12 00:00:00
Title: EEZ Apvienotās komitejas Lēmums Nr. 23/2010 ( 2010. gada 12. marts ), ar ko groza EEZ līguma II pielikumu (Tehniskie noteikumi, standarti, testēšana un sertifikācija)

10.6.2010   
            
            
               LV
            
            
               Eiropas Savienības Oficiālais Vēstnesis
            
            
               L 143/16
            
         EEZ APVIENOTĀS KOMITEJAS LĒMUMS
   Nr. 23/2010
   (2010. gada 12. marts),
   ar ko groza EEZ līguma II pielikumu (Tehniskie noteikumi, standarti, testēšana un sertifikācija)
   EEZ APVIENOTĀ KOMITEJA,
   ņemot vērā Līgumu par Eiropas Ekonomikas zonu, kurā grozījumi izdarīti ar Protokolu, ar ko pielāgo Līgumu par Eiropas Ekonomikas zonu, turpmāk “Līgums”, un jo īpaši tā 98. pantu,
   tā kā:
   
               (1)
            
            
               Līguma II pielikums tika grozīts ar EEZ Apvienotās komitejas 2010. gada 1. marta Lēmumu Nr. 18/2010 (1).
            
         
               (2)
            
            
               Ar EEZ Apvienotās komitejas 2007. gada 26. oktobra Lēmumu Nr. 137/2007 (2) Līgumā iekļāva Eiropas Parlamenta un Padomes Regulu (EK) Nr. 852/2004 (3) un atcēla Komisijas Direktīvas Nr. 96/3/Euratom, EOTK, EK (4), 98/28/EK (5) un 2004/4/EK (6) atbilstoši labojumiem, kas publicēti OV L 81, 19.3.2004., 92. lpp., saskaņā ar Līgumu.
            
         
               (3)
            
            
               Saskaņā ar Regulas (EK) Nr. 852/2004 17. panta 3. punktu Direktīvas 96/3/Euratom, EOTK, EK, 98/28/EK un 2004/4/EK paliek spēkā līdz netiks aizstāti ar lēmumiem, kas pieņemti saskaņā ar šo Regulu vai Eiropas Parlamenta un Padomes Regulu (EK) Nr. 178/2002 (7). Šādi lēmumi vēl nav pieņemti.
            
         
               (4)
            
            
               Tādēļ Līgumā atkārtoti jāiekļauj Direktīvas 96/3/Euratom, EOTK, EK, 98/28/EK un 2004/4/EK.
            
         
               (5)
            
            
               Šis lēmums neattiecas uz Lihtenšteinu,
            
         IR NOLĒMUSI ŠĀDI.
   1. pants
   Līguma II pielikuma XII nodaļu groza šādi.
   
               1.
            
            
               Ar šādu ievilkumu papildina 54.j punktu (dzēsts):
               “31996 L 0003: Komisijas 1996. gada 26. janvāra Direktīva 96/3/Euratom, EOTK, EK, ar ko piešķir atkāpi no konkrētiem nosacījumiem Padomes Direktīvā 93/43/EEK par pārtikas produktu higiēnu attiecībā uz nefasētu šķidro eļļu un tauku pārvadāšanu pa jūru (OV L 21, 27.1.1996., 42. lpp.), kas grozīta ar:
               
                           —
                        
                        
                           
                              32004 L 0004: Komisijas 2004. gada 15. janvāra Direktīvu 2004/4/EK (OV L 15, 22.1.2004., 25. lpp.), kas labota ar OV L 81, 19.3.2004., 92. lpp.”
                        
                     
         
               2.
            
            
               Aiz 54.zzzze punkta (Komisijas Lēmums 2008/654/EK) iekļauj šādu punktu:
               
                           “54.zzzzf
                        
                        
                           
                              31998 L 0028: Komisijas 1998. gada 29. aprīļa Direktīva 98/28/EK, ar ko attiecībā uz nefasēta jēlcukura pārvadāšanu pa jūru piešķir atkāpi no konkrētiem noteikumiem Padomes Direktīvā 93/43/EEK par pārtikas produktu higiēnu (OV L 140, 12.5.1998., 10. lpp.).”
                        
                     
         2. pants
   
      Eiropas Kopienu Oficiālā Vēstneša EEZ papildinājumā publicējamie Direktīvas 96/3/Euratom, EOTK, EK un 2004/4/EK teksti īslandiešu un norvēģu valodā ir autentiski.
   3. pants
   Šis lēmums stājas spēkā EEZ Apvienotās komitejas 2007. gada 26. oktobra Lēmuma Nr. 137/2007 spēkā stāšanās dienā, ja EEZ Apvienotajai komitejai ir iesniegti visi paziņojumi saskaņā ar Līguma 103. panta 1. punktu (8). No pieņemšanas dienas līdz spēkā stāšanās dienai šis lēmums piemērojams provizoriski.
   4. pants
   Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.
   
      Briselē, 2010. gada 12. martā
      
         
            EEZ Apvienotās komitejas vārdā –
         
            priekšsēdētājs
         
         Alan SEATTER
      
   
   
      (1)  Skatīt šā Oficiālā Vēstneša 4. lappusi.
   
      (2)  OV L 100, 10.4.2008., 53. lpp.
   
      (3)  OV L 139, 30.4.2004., 1. lpp.
   
      (4)  OV L 21, 27.1.1996., 42. lpp.
   
      (5)  OV L 140, 12.5.1998., 10. lpp.
   
      (6)  OV L 15, 22.1.2004., 25. lpp.
   
      (7)  OV L 31, 1.2.2002., 1. lpp.
   
      (8)  Konstitucionālās prasības nav norādītas.